เวลาถ่ายจะมีเลือดปนออกมามาก ไหลเป็นหยดๆเลยคะ เคยไปหาแต่ให้ยาเพชรสังฆาตมาทานจนหมดก็ดีขึ้น แต่เริ่มเป็นอีกแล้วคะ วันไหนที่ถ่ายแข็งหรือถ่ายยากต้องใช้แรงเบ่งเยอะๆ เลือดก็จะไหลตลอดเลยคะ บอกเป็นริดสีดวง เราควรรักษาอย่างไรดีคะ หรือต้องทานยาตัวเดิม และมีวิธีการรักษาอย่างไรให้หายขาดบ้าง
สวัสดีค่ะ @โรคริดสีดวงทวาร (hemorrhoid) เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก คนไข้อาจจะมีอาการปวด เจ็บ หรือคันบริเวณทวารหนัก ถ่ายลำบาก ถ่ายอุจจาระมีเลือดสดปนออกมา หากมีเส้นเลือดอุดตัน (thrombosed hemorrhoid) ทำให้บริเวณนั้นอักเสบจนคนไข้อาการปวดบริเวณทวารหนักรุนแรง บวม และคลำได้ก้อนแข็งบริเวณทวารหนักได้ @ ปัจจัยที่ส่งเสริมให้โรคริดสีดวงเป็นมากขึ้น ได้แก่ การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ตั้งครรภ์ เป็นต้น @ แนะนำการดูแลรักษาสุขภาพตนเองเพื่อลดอาการและป้องกันโรคริดสีดวง แนะนำให้คนไข้รับประทานอาหารที่มีพืชผักผลไม้ที่มีกากใยสูง ดื่มนำ้เปล่าอย่างน้อยวันละ 8 แก้ว ออกกำลังกายสม่ำเสมอ พยายามอย่ากลั้นอุจจาระนานๆ และพยายามเลี่ยงการเบ่งอุจจาระ นะคะ **ถ้าดูแลตนเองไม่ดีขึ้น แพทย์จะพิจารณาการใช้ยาอื่นๆร่วมด้วยค่ะ